Andres Oper

Andres Oper (s. 7. marraskuuta 1977 Tallinna, Viron SNT, Neuvostoliitto) on virolainen entinen jalkapalloilija, joka on pelipaikaltaan hyökkääjä. Oper aloitti ammattilaisuransa 16-vuotiaana vuonna 1994 FC Lellessä, missä ehti pelata vain yhden ottelun. Tallinnan FC Flora osti Operin FC Lellestä vuonna 1995 ja siellä Oper pelasi kymmenen ottelua ennen kuin siirtyi kesken kauden JK Vaprus Pärnuun. JK Vaprus Pärnuussa Oper teki neljä maalia kymmenessä ottelussa ennen kuin siirtyi takaisin vuonna 1996 FC Lelleen. Vuonna 1997 Oper siirtyi taas FC Lellestä FC Flora Tallinnaan, missä pelasi kaksi vuotta ja teki 42 maalia 63 ottelussa. Vuonna 1999 Oper ostettiin Tanskan mestarijoukkueeseen Aalborg BK:hon seitsemällä miljoonalla Tanskan kruunulla ja on tällä hetkellä kallein Aalborg BK:n ostama pelaaja. Ensimmäisellä vuodella Aalborg BK:ssa Oper valittiin "Vuoden taistelijaksi". Vuonna 2003 Oper siirtyi Aalborg BK:sta Venäjän FK Torpedo Moskovaan, jossa teki kahdeksan maalia 53 ottelussa. Vuonna 2005 hän siirtyi FK Torpedosta Alankomaiden Eredivisiessä pelaavaan Roda J.C.:n ja teki ensimmäisellä kaudella 8 maalia. Oper oli joukkueen paras maalintekiä 11 maalilla kaudella 2006–2007 Eredivisien paras maalintekijä Afonso Alves) ja kun hänelle tarjottiin uutta sopimusta hän kieltäytyi ja teki viimeisen kierroksen ottelussa kaksi maalia. Pari viikkoa myöhemmin hänelle tarjottiin uutta sopimusta, mikä kestää vuoden 2009 kevääseen. Oper suostui sopimukseen ja tämän hetkisen sopimuksen mukaan hän on Alankomaissa vähintään vuoden 2009 kevääseen asti. Yhteensä hän on pelannut neljän maan pääsarjoissa 280 ottelua ja tehnyt 86 maalia. Oper:n sopimus Rodan kanssa loppui kesällä 2009 ja Operista tuli vapaa pelaaja. Hän siirtyi myöhemmin kiinalaiseen Shanghai Shenhuaan. Oper pelasi Kiinassa vain kuusi ottelua ilman maalimerkintöjä ja siirtyi sen jälkeen tammikuussa 2010 takaisin Hollantiin Den Haagin joukkueeseen. Haagissa pelatun 12 ottelun jälkeen Oper siirtyi syyskuussa vapaana pelaajana Kyprokselle Larnakaan, jossa pelasi kauden loppuun. Tammikuussa 2012 Oper teki vielä sopimuksen Nea Salamiksen joukkueeseen, jossa päätti uransa. Oper aloitti Viron maajoukkueessa 17–vuotiaana ja on Viron maajoukkueen kaikkien aikojen paras maalintekijä 38 maaottelumaalillaan. Maaotteluita hän on pelasi urallaan 134, mikä riittää vastaavassa tilastossa kolmanteen sijaan. == Saavutukset == * Viron liiga: 1995, 1997, 1998 * Viron cup: 1998 * Viron supercup: 1998 * Viron vuoden pelaaja: 1999, 2002, 2005 * Viron hõbepall (Viron kaunein maali): 2001, 2005 == Lähteet == *http://jalgpall.struktuur.ee/1651 *http://www.rodajcspelers.nl/spelers/oper.htm *http://www.soccernet.ee/page.php?page=/Ajalugu/liiga *http://www.soccernet.ee/page.php?page=/Ajalugu/karikas *http://www.soccernet.ee/page.php?page=/Ajalugu/superkarikas *http://www.soccernet.ee/page.php?page=/Liigajalgpall/Eestlased_voorsil/andres_oper *http://www.soccernet.ee/page.php?page=/Ajalugu/parim *http://www.soccernet.ee/page.php?page=/Ajalugu/hobepall *http://etvsport.ee/index.php?0552925 *http://etvsport.ee/index.php?0552902 *http://sloleht.ee/index.aspx?id=229970 === Viitteet === == Aiheesta muualla == *Oper Weltfussball-tietokannassa(saksaksi) *Soccernet-tetokannassa(viroksi) Luokka:Virolaiset jalkapalloilijat Luokka:Vuonna 1977 syntyneet Luokka:Elävät henkilöt